ועדת החוקה, חוק ומשפט, כנסת 20, פרוטוקול מספר 101, 2016-01-18 12:30

ניסן סלומינסקי: רבותיי, צהרים טובים, הנושא שאנחנו עומדים לדון בו הוא נושא שהוועדה כוועדה העלתה.

ניסן סלומינסקי: הצטרפו אל הנושא חברי כנסת שהגישו הצעה לסדר.

ניסן סלומינסקי: המגישים לפי הסדר הם: יואב קיש, נחמן שי, שולי מועלם, עודד פורר, ישראל אייכלר, עליזה לביא.

ניסן סלומינסקי: נחמן שי, בבקשה.

נחמן שי: תודה ליושב-ראש ולחברים שהצטרפו אלינו.

נחמן שי: ההצעה לסדר עלתה בעקבות התכנית "עובדה" שחשפה פעילות מסוימת של ארגון מסוים - פעילות שהיא לחלוטין לא מקובלת עלי ככל שהיא עולה מתוך הכתבה או מתוך התכנית הזאת.

נחמן שי: אני לא אוכל להביע תמיכה בשום מעשה מהסוג הזה.

נחמן שי: זה קרה.

נחמן שי: אני יודע שזה עכשיו עבר לידיים אחרות.

נחמן שי: המשטרה מעורבת בזה.

נחמן שי: ישנה פה איזו שהיא חקירה.

נחמן שי: בדרך כלל את תחום החקירות אנחנו פחות יודעים.

נחמן שי: נראה מה תעלה החקירה.

נחמן שי: יכול להיות שהחקירה תעלה עובדות אחרות מאשר הוצגו בתכנית, ויכול להיות שהיא תאשר אותן.

נחמן שי: זה כרגע יצא מידינו.

נחמן שי: בשום פנים ואופן לא יכול להיות שתכנית כזאת או אדם אחד יהפכו להיות הסמל והגורם שדרכו ובאמצעותו יתקפו קבוצה שלמה או מחנה שלם במדינת ישראל.

נחמן שי: זה לא תקין, זה לא מקובל עלי, זה לא נכון, לא צודק ולא יהיה.

נחמן שי: אם מישהו מבקש באמצעות התכנית הזאת לקבוע שהמחנה הפוליטי, שנקרא לו השמאל, או שהעמותות שעוסקות בתחומים אלה ואחרים במדינת ישראל, כשמסדרים אותן מהמרכז שמאלה, הן פסולות, הן מגונות, הן לא קבילות, הן לא יכולות לפעול בזירה הציבורית, זה לא נכון, זה לא הקשר הנכון, זה עיוות של המציאות.

נחמן שי: את זה אני דוחה על פניו.

נחמן שי: הפעילות של העמותות האלו היא פעילות לגיטימית.

נחמן שי: אפשר להתווכח איתן.

נחמן שי: יש פה חברים שמתווכחים איתן כל הזמן, זה בסדר גמור, אבל להתווכח איתן בדרכים שמתווכחים במדינה דמוקרטית - בחזית הפתוחה, לא בחשכת הליל, לא בכל מיני מסתרי רשתות, אלא בגלוי, בפומבי, כמו שצריך להיות, ותחת שם.

נחמן שי: יהיה דיון במדינת ישראל.

נחמן שי: הציבור הישראלי ישפוט בסופו של דבר במי הוא רוצה לתמוך.

נחמן שי: ככה צריך לנהל את הדיון הזה.

נחמן שי: איש לא יכול לפסול את פעולתן, כי היא לגיטימית.

נחמן שי: מותר לאזרחים במדינת ישראל להגן על זכויות אדם, מותר להם לבקר את פעילות השלטון, מותר להם לטעון גם, אם הם יכולים להוכיח, שצה"ל מבצע מעשים לא תקינים.

נחמן שי: אם הם לא יכולים להוכיח, אני דוחה את זה על פניו.

נחמן שי: אם הם יכולים להוכיח, בבקשה, שיגישו את זה לרשויות המוסמכות, נראה אם זה נכון, לא נכון, זה ייבדק.

נחמן שי: זה אפשרי, זה מותר, אסור לדחות את זה.

נחמן שי: אנחנו מאמינים שאנחנו עם מוסרי, צבא מוסרי וכו'?

נחמן שי: בבקשה.

נחמן שי: כל מבחן של המוסריות שלנו שיהיה פומבי וגלוי.

נחמן שי: כך אני תופס את הדברים האלה.

נחמן שי: אין לי טענות לתכנית "עובדה".

נחמן שי: היא עשתה את שלה, העיתונות עושה את שלה.

נחמן שי: היא מאמינה בשליחות שלה, זה בסדר גמור.

נחמן שי: כל אלה שתפסו טרמפ על התכנית הזאת וניסו באמצעותה בעוד חזית אחת או בעוד קטע מהחזית לפגוע באותן עמותות שאמרתי לכם קודם שהן לגיטימיות, הן חלק מהדמוקרטיה, זה מעשה חמור, זה לא לגיטימי, ואני דוחה את זה.

ניסן סלומינסקי: עודד, בבקשה.

עודד פורר: תודה, אדוני יושב הראש.

עודד פורר: אני הייתי שמח לשמוע את ההתייחסות.

עודד פורר: הבנתי שיש עוד חלק לתחקיר שלא שודר, הייתי רוצה לשמוע את הפרטים על הנושא הזה.

עודד פורר: צריך להבין את החשיבות של הדיון בעניין הזה.

עודד פורר: בסך הכל מהתחקיר עולה תמונה קשה של ארגונים שסך הכל פועלים בחסות מימון של ממשלות זרות.

עודד פורר: הם לא פועלים למען זכויות אדם, אלא פועלים, אנחנו מגלים פתאום, להפרת זכויות אדם, או להובלה של הפרה של זכויות אדם.

עודד פורר: לא זכויות אדם עומדות בראש מעייניהם, אלא הדרת כל היכולת של יהודים לרכוש קרקעות או להיות חלק מהבעלות על ארץ ישראל.

עודד פורר: הם שמו לעצמם להוביל טענות שקריות, הם שמו לעצמם להפריע לפעילות חיילי צה"ל, הם שמו לעצמם למטרה גם להוציא את דיבתם של חיילי צה"ל רעה מעבר לים.

עודד פורר: אני כן רוצה לברך, לפחות ממה שהבנו, על כך שהתחילה איזו שהיא פעילות אכיפתית של משטרת ישראל אל מול הפעולות האלו.

עודד פורר: הייתי מצפה מכל מי שתומך בארגונים האלה – יש לי הרבה חילוקי דעות בעניין הזה - להוציא גינוי חד משמעי, ברור, שלא משתמע לשני פנים, בלי אבל בסופו, לאותה פעילות, לאותן אמירות קשות שכל מטרתן היא להפחיד יהודים מלרכוש קרקעות בארץ ישראל.

ניסן סלומינסקי: ישראל אייכלר, בבקשה.

ישראל אייכלר: אדוני היושב-ראש, אני באתי לדיון הזה והצטרפתי להצעה הזאת לא רק בגלל מה שהיה בתכנית "עובדה" לגבי הפעילות הלא מוסרית של ארגוני השמאל הקיצוני כפי שפורסם שם בעניין של ערבים שמוכרים קרקעות, שזה דבר חמור, ואני כמו כל החברים פה בעניין הזה, אלא באתי להיבט נוסף של הפעילות שאני כבר עשרות שנים טוען שהיא לא קשורה בכלל לסכסוך ישראלי ערבי.

ישראל אייכלר: יש פה סכסוך במדינת ישראל כבר 60 שנה בין דת ומדינה.

ישראל אייכלר: אני זיהיתי במשך שנים שהאזרחים הדתיים והחילוניים והחרדיים חיים בשלום ובשלווה, מנסים כל הזמן למצוא סטטוס קוו וקונצנזוס, אבל יש גורמים שכל הזמן רוצים להרוס, לסכסך ולהביא לידי מלחמת אזרחים בין חרדים לחילוניים, בין ציונים לדתיים, בין דתיים לחילוניים.

ישראל אייכלר: שמתי לב שיש קו מחבר בין כל הסכסוכים האלה.

ישראל אייכלר: זה תמיד הכסף שבא מחו"ל.

ישראל אייכלר: תמיד ידעתי שזה בא מגורמים רפורמים, פדרציות למיניהן, שיהודים מישראל באים להגיד להם: בואו אנחנו נחנך מחדש את העם היהודי, אנחנו נילחם נגד הכפייה הדתית.

ישראל אייכלר: הם ציירו את הציונות הדתית כחמאס, את החרדים כג'יהאד אסלאמי בעניין הדתי.

ישראל אייכלר: איראן זה כאן הפך לסיסמא.

ישראל אייכלר: במשך השנים זיהיתי שיש עוד משהו פה.

ישראל אייכלר: יש מדינות זרות שמממנות ארגונים אנטי-דתיים, כאשר זה במקרה או לא במקרה אותם ארגונים לפעמים.

ישראל אייכלר: אני לא אומר כל.

ישראל אייכלר: את המילה "כל" אני צריך להוציא, כדי להיזהר שלא להוציא דיבה על אנשים שיש להם אידיאולוגיה.

ישראל אייכלר: יש לי אמנם איתם ויכוח, אבל אין לי איתם בעיה.

ישראל אייכלר: אני גם מבין מאוד את הציבור הערבי ואת הנציגים הערביים שנלחמים בזה, כי הם חלק מהסכסוך הזה.

ישראל אייכלר: אני לא מבין יהודים שבאים לאומות העולם ואומרים לאיחוד האירופי ולאחרים: תנו לנו כסף, אנחנו נעשה לכם את המלחמה.

ישראל אייכלר: הסיפור שהתפרסם על עזרא נאווי הזה, שזה מקרה קיצון, מלמד על משהו סטנדרטי שבמשך הרבה שנים באים יהודים - - אני רוצה להביא דוגמה מאנגליה.

ישראל אייכלר: כשהייתי בפרלמנט שם לפני כמה חודשים ביקשתי מהשגרירות שיפגישו אותי עם אנשים שעוסקים בעניין של החרם על ישראל, BDS וכל זה, לראות איך לשכנע אותם שהטבעת תוויות וטלאי צהוב על מוצרים ישראלים זה משהו לא מוסרי.

ישראל אייכלר: הפגישו אותי עם יהודים שעוסקים בזה.

תמר זנדברג: רק שלא תהיה לך טענה נגד זה שבאים יהודים לעולם.

ישראל אייכלר: אני אומר יהודים, כי כשעושה את זה ערבי אני מבין אותו, יש לו בעיה איתנו, הוא חושב שהארץ שלו, אנחנו חושבים שהארץ שלנו.

ישראל אייכלר: יש לנו בעיה, אנחנו צריכים להגיע לשלום.

ישראל אייכלר: כשעושים את זה יהודים - -

זהבה גלאון: הרפורמים.

ישראל אייכלר: בדרך כלל הם גם רפורמים ששונאים מאוד את הדת היהודית.

זהבה גלאון: כל הרפורמים?

ישראל אייכלר: אני לא אמרתי שכל הרפורמים.

ישראל אייכלר: את המילה "כל" אני מוציא, כך שמי שכועס יכול להירגע.

ישראל אייכלר: יש יהודים שזאת האידיאולוגיה שלהם.

ישראל אייכלר: הפגישו אותי עם יהודי.

ישראל אייכלר: היהודי הזה הסביר לי: זה צודק לעשות סימון מוצרים של התנחלויות, לא יעזור לכם שום דבר, זה חוצה את כל המפלגות בפרלמנט הבריטי, חבל לכם לבוא ולהסביר את הדבר הזה.

ישראל אייכלר: אמרתי לו, דע לך, אני גר בארץ ישראל, אם אתה רוצה לשים טלאי על המוצר שלי כדי שאני אלחץ על נתניהו לשנות את המדיניות, כפי שהוא הסביר לי, יבוא יום ומישהו ישים עליך טלאי פה, בלונדון כדי שתלחץ על היהודים בארץ ישראל לשנות את המדיניות של נתניהו.

ישראל אייכלר: אז הוא אומר לי: לא, אנחנו בריטים.

ישראל אייכלר: אמרתי, גם יהודי גרמניה חשבו שהם גרמנים בני דת משה.

ישראל אייכלר: כששאלתי פעם את אנשי האיחוד האירופי, למה אתם מממנים אנטי דמוקרטיים אם אתם באמת בעד לקדם עזרה לעניים כמו שאתם עושים באוכלוסייה הערבית ובאוכלוסיות אחרות, ולמה אני לא רואה ששום ארגון חסד חרדי זוכה לתמיכתם, אז הם אמרו: אנחנו רוצים לקדם את הדמוקרטיה.

ישראל אייכלר: שאלתי אותם אם זה אומר שאני נגד הדמוקרטיה.

נחמן שי: זאת לא התשובה.

ישראל אייכלר: יש אנשים שמזהים את המילה "דמוקרטיה" במילה "חילוניות", ואת המילה "דיקטטורה" במילה "דתיות".

ישראל אייכלר: זאת טעות שהם מעבירים לעולם.

ישראל אייכלר: בעוונותינו הרבים יש אנשים שבשם הדת ודתות אחרות עושים דברים שמאוד מסייעים לתחושה הזאת שדמוקרטיה ודת אלה שני דברים סותרים.

ישראל אייכלר: אני לא חושב כך.

ישראל אייכלר: אני חושב שלפחות הדת היהודית, אולי יש גם דתות אחרות, כן יודעת מה זה זכויות אדם וכל הדברים האלה.

ישראל אייכלר: אם צריך לעקוב אחרי מקורות המימון של שמאלנים, אז שאלה לא יהיו רק ארגונים שדנים בסכסוך הערבי ישראלי, אלא גם ארגונים שמסכסכים בתוך החברה הישראלית, לבדוק מי הם הגורמים במדינות הזרות שמעוניינים ליצור מאבק אזרחי בתוך המדינה.

ניסן סלומינסקי: יואב קיש, בבקשה.

יואב קיש: אני אחלק את הדברים שרציתי לדבר עליהם לשני דברים עיקריים.

יואב קיש: הנושא הראשון, וזה נושא שברור שעלה מהכתבה, הוא שיש הפרת זכויות אדם ברורה ומאסיבית ברשות הפלסטינית.

יואב קיש: זה כביכול לא על שולחנה של הכנסת, אבל החשש שלי, וזה מעבר לאותו עזרא נאווי שמשתף פעולה עם העניין הזה וגורם, לכאורה, לעבירות שיכולות להביא גם לרציחתם ובטח לאלימות קשה של פלסטינים - - עולה חשש, בעקבות מידע שלצערי לא הוצג באותה כתבה, שהמינהל האזרחי שותף לפרסום שמו של המוכר כחלק מהליך הרכישה.

יואב קיש: ברור שהפרסום של השם הזה הוא כמו גזר דין מוות ברשות הפלסטינית.

יואב קיש: את העניין הזה הוועדה צריכה לבדוק.

יואב קיש: זה ממש קריאה לפעולה, היושב-ראש, מול המינהל האזרחי, ואם כן, אז לפתוח בהליך שיאפשר לשמור בצורה משמעותית את חיסיון השמות האלה, כי יש פה חשש לפגיעה באנשים.

יואב קיש: זה נושא אחד.

יואב קיש: נושא שני שרציתי לדבר עליו זה האבסורד או מדיניות האבסורד שאנחנו רואים לאחרונה.

יואב קיש: יושבים בראיון בטלוויזיה גלעד אך, שנמצא איתנו וחשף את כל העניין הזה כחלק מהפעילות שלהם, כשמולו יושבת עו"ד לשעבר טליה ששון, ראש הקרן החדשה לישראל, ובמקום להתייחס למה שהיה בכתבה ולגנות את זה בצורה הכי מוחלטת, כמו שאני מצפה מכל איש במדינת ישראל, בין אם הוא ימין ובין אם הוא שמאל, כולל מחברת הכנסת גלאון שהייתה צריכה לעלות ולהגיד על כל במה אפשרית שהתופעה של עזרא נאווי חייבת גינוי מוחלט, במקום זה יושבים ותוקפים אותו: מה אתה מוצא לנו את האמת על מה שקורה מאחורי הקלעים בארגונים האלה.

יואב קיש: איזה אבסורד.

יואב קיש: לאיפה הגענו?

יואב קיש: חברים, אני גם אמרתי את זה בפעם הקודמת, ואני אומר את זה לחבריי מהשמאל, שכשמתגלים דברים שלא צריכים להיות בימין אנחנו מגנים אותם בגינוי מלא, בפה מלא, כולל כל ראשי ההתיישבות שגינו את הדברים האלה.

יואב קיש: זה יצא.

יואב קיש: אל העשבים השוטים האלה מתייחסים כאל עשבים שוטים.

יואב קיש: לא יכול להיות שאתם במקומות האלה לא תייחסו לזה ככה, שאתם במילה אחת תגידו שזאת הדמוקרטיה, שדברים קורים בדמוקרטיה.

יואב קיש: לא כך.

יואב קיש: גם דמוקרטיה צריכה להגן על עצמה.

יואב קיש: יש גבול.

יואב קיש: יש מקומות שאתה צריך להתנער מהם, יש מקומות שאתה צריך לגנות אותם.

יואב קיש: הגינוי שלכם חשוב במקום הזה, כמו שהגינוי שלנו חשוב כשדברים שלא צריכים להיעשות קורים בצד השני של המפה.

יואב קיש: למה זה חד צדדי?

יוסף ג'בארין: מה דמוקרטיה - הכיבוש?

יואב קיש: אני אומר לכם בצורה הכי פשוטה, יש תופעות רעות בימין הקיצוני ובשמאל הקיצוני.

יואב קיש: אתם לא מגנים את השמאל הקיצוני, זו הבעיה שלכם.

יואב קיש: אתם פוגעים בזה בדמוקרטיה הישראלית.

יואב קיש: אני מוסיף לאותה תופעה את הנושא של הסיבוב הידוע של כספים ממדינות זרות לתחקירי שווא ושקרים, להצגתם באו"ם כדמות עם ישראל ומדינת ישראל.

יואב קיש: גם את הסיבוב הזה הייתם צריכים לגנות.

יואב קיש: אני הראשן שיילחם על זכויות אדם.

יואב קיש: אני הייתי שותף לארגוני זכויות אדם, הייתי שותף לבדיקה של דברים שנעשו במחסומים.

יואב קיש: אם יש דברים שלא נעשים כמו שצריך אנחנו נבדוק אותם, אבל נבדוק אותם במסגרות הנכונות.

יואב קיש: נבדוק אותם פיזית במקום שזה קורה, ושנית, אם צריך, נגיש תלונות לצה"ל.

יואב קיש: יש משטרה צבאית חוקרת.

יואב קיש: אלה המקומות שהדברים האלה צריכים להיאמר.

יואב קיש: כל מי שלוקח ביקורת כזאת, כולל אותו מנכ"ל משרד חוץ שהחליט שהוא מנהל קמפיין נגד שגריר לשעבר - - את התופעות האלו שיוצאות מתוכנו למלחמה כנגדנו בזירה הבינלאומית צריך להפסיק.

ניסן סלומינסקי: עליזה, את אחרונת המגישים.

עליזה לביא: היה לנו דיון לא פחות סוער בוועדת המדע על האפליקציות האנונימיות שנכנסות לחיינו וחודרות לחיינו.

עליזה לביא: אדוני, תודה על הדיון הזה.

עליזה לביא: התכנית "עובדה" היא תכנית מצוינת, שחשפה באחת שימוש בכלי של זכויות אדם.

עליזה לביא: פוגעים בכזאת קלילות, באופן כל כך מאפשר בזכויות הבסיסיות של אדם.

עליזה לביא: השוק היה כאן לרבים מהאנשים שחשבתי שגם השמיעו קול בבית הזה ובתקשורת.

עליזה לביא: זה סוג של הלקאה עיתונאית אמיצה.

עליזה לביא: לא תמיד הסכמתי עם דברים שהיא בדקה או על הדרך שהיא בדקה, אבל אני לא זוכרת מעולם שתיקה כזאת, שתיקה רועמת שהייתה אחרי הדברים הקשים מאוד ששודרו.

עליזה לביא: השתיקה הזאת מטרידה אותי מאז שידור הכתבה, כי הרבה מאוד פעמים בחיים אנחנו מקשיבים כשיש שיח, אנחנו לא מקשיבים לשקט, לשתיקה, לאלם, אולי גם להלם.

עליזה לביא: האלם וההלם מספרים סיפור של חברה שצריך רגע לעצור ולהבין מה בעצם השתיקה הזאת אומרת.

עליזה לביא: השתיקה הזאת היא שתיקה הרסנית.

עליזה לביא: בעצם נחשפה פה ערווה - ערווה שאנשים מתביישים להתבונן עליה ולהגיד: איך זה קורה בצד שלנו, במחנה שלנו, אולי זה בא ומספר סיפור שאנחנו לא רוצים להסכים איתו או שהתביישנו, איך יכול להיות שבדת הזאת של זכויות אזרח נותנים פה לאנשים לסיים את חייהם כי הם סיפרו, תיווכו.

עליזה לביא: אני לא מצליחה להבין את היושרה, את המוסר, את הערכים שמנסים להטיף עשרות שנים.

עליזה לביא: מכאן למסע ההשמצות לעיתונאים האמיצים ולמובילה של התכנית, אילנה דיין.

עליזה לביא: האם שכחנו את הפנס הגדול שלאורך השנים התכנית הזאת הראתה על הנעשה בשטחים, על אלימות של חיילים, על אטימות של שופטים, על הקצין סרן ר' שעמד במרכז הפרשה של מותה המיותר של ילדה בת 13 מול רפיח?

עליזה לביא: אנחנו שוכחים את היושרה העיתונאית לאורך השנים.

עליזה לביא: אני רוצה לחזק מכאן את הידיים של אילנה דיין ושל המערכת על עיתונאות אמיצה לאורך שנים, שחושפת בפנינו כציבור וגם בבית הזה דברים שאנחנו צריכים כולנו לגנות בכל חלקי הבית.

עליזה לביא: אני לא יכולה כחוקרת תקשורת לראות את הפער העצום הזה שהיה על הפרשייה הקודמת מהצד הזה של המפה, ועכשיו את השתיקה הרועמת בצד הזה של המפה.

עליזה לביא: אדוני היושב-ראש, הפכנו להיות חברה של שיח של קצוות.

עליזה לביא: צריך להחזיר את השיח השפוי, האחראי לחברה צודקת, לחברה אחראית שמגנה את מי שפשע, שמגנה את מי שלקח את החוק לידיים שלו, שמגנה רוצחים ומגנה את מי שבעצם לא מבין את מה המשמעות של לחיות במדינה יהודית ודמוקרטית.

ניסן סלומינסקי: אני ארצה שנראה 3 קטעים.

ניסן סלומינסקי: אנחנו נראה בשלושת הקטעים האלה פגיעה קשה מאוד בזכויות של אדם, בזכות הטבעית לחיות.

ניסן סלומינסקי: אנחנו נראה גם כספים שנעים בלי ביקורת - זאת במילה עדינה.

ניסן סלומינסקי: אפשר להגיד שזה, איך אומרים, עשבים שוטים, אבל כדי שיגידו שאלה עשבים שוטים צריך שיהיה גינוי חד וברור בנושאים האלה, להגיד שאלה לא על דעתנו.

ניסן סלומינסקי: אם יש שתיקה, רועמת או לא, זה דבר מאוד לא טוב.

ניסן סלומינסקי: יותר מזה, ישנם ארגונים שאולי ידם לא בעניין, אבל הם מחזקים, ואני מצטט: "עשו מה שצריך לעשות, ואם אתה רוצים, תפנו לרשויות החוק הלגיטימיות".

ניסן סלומינסקי: אם ארגון באופן רשמי מזדהה עם הדברים האלה, זה כבר לא עשבים שוטים, אלה ארגונים.

ניסן סלומינסקי: אני חושב שצריכה לצאת מפה קריאה, שתהיה קריאה משותפת של כולם.

יוסף ג'בארין: עשבים שוטים יש רק בימין.

ניסן סלומינסקי: אמרתי רק בימין?

ניסן סלומינסקי: אמרתי שצריכה לצאת מכאן קריאה שמגנים את הדברים האלה.

ניסן סלומינסקי: אם לא תצא קריאה של כולנו, ויישארו כאן בחילוקי דעות, זה אומר שאלה לא עשבים שוטים.

ניסן סלומינסקי: אני מאוד מקווה שלפחות מהדיבור יצא שכולם מגנים את מה שנראה.

ניסן סלומינסקי: אחר כך, אם הוא עשב שוטה או לא, זה כבר סיפור אחר.

ניסן סלומינסקי: זה המשטרה חוקרת וגופים אחרים חוקרים את הדברים האלה.

זהבה גלאון: אדוני, אולי אתה יכול לתת לנו עדכון לפני שאתה פותח את הדיון מה אנחנו הולכים לראות, מי מראה לנו את זה, מי מממן את הארגון שמראה לנו את מה שאנחנו הולכים לראות.

זהבה גלאון: אתה יכול להראות כאן עכשיו מה שאתה רוצה.

זהבה גלאון: גם לי יש כמה קטעים להראות.

זהבה גלאון: אני מבקשת לדעת מה אתה מראה, מי אחראי למה שאתה מראה, מי מממן את מה שאתה מראה, מי עומד מאחורי מה שאתה מראה, מה הקשר שלו אליך, אדוני.

זהבה גלאון: אני מבקשת לדעת את זה.

זהבה גלאון: אני מבקשת שתפתח בגילוי נאות.

ניסן סלומינסקי: אני אפתח בזה שאין לי שום קשר אליהם.

זהבה גלאון: מי זה "הם"?

ישראל אייכלר: עיתונאים חוקרים.

ניסן סלומינסקי: אין לי קשר.

ישראל אייכלר: אני רוצה להוסיף שאין להם דין של עיתונאים חוקרים, לאותם אנשים שעשו עיתונות חוקרת שלא הייתה מאז קום המדינה.

ניסן סלומינסקי: אחרי תכנית "עובדה" ביקשו להיפגש איתי, להראות לי את זה.

זהבה גלאון: מי זה "ביקשו"?

ניסן סלומינסקי: אני לא כל כך רואה טלוויזיה, אז לא ראיתי את התכנית הזאת וגם לא את התכנית אחרי כן.

ניסן סלומינסקי: מדובר בעיתונאים או מי שעשו את התכנית.

ניסן סלומינסקי: מה זה חשוב, נקבל את האמת מפי אומרם.

זהבה גלאון: זה חשוב.

זהבה גלאון: אני חברת כנסת.

זהבה גלאון: אני רוצה לדעת מה אני הולכת לראות.

ניסן סלומינסקי: אין לי מושג.

זהבה גלאון: אתה פוגש אנשים שאתה לא יודע מי הם?

ניסן סלומינסקי: מה שביקשתי שנראה כאן זה 3 קטעים: קטע קצר מתכנית "עובדה" שהייתה, קטע קצר מהתכנית שהייתה בערוץ 2, שלא זכיתי לראות, וקטע שלישי שכנראה עוד לא שודר וישודר בזמן הקרוב.

זהבה גלאון: מי עשה את הקטע הזה?

זהבה גלאון: מי מממן את זה?

<אבירם זהבי: כל התקציב של הפרויקט הזה הוא סדר גודל של חצי מיליון שקל.

<אבירם זהבי: התורמים היו ישראלים ויהודים.

תמר זנדברג: איפה אפשר לראות את הרשימה?

<אבירם זהבי: אני לא רוצה לחשוף את הרשימה.

ניסן סלומינסקי: לא ראיתי את "עובדה" ולא את הערוץ השני.

ניסן סלומינסקי: אני מבין שאת הדבר החדש לא הבאת לכאן, וחבל.

ניסן סלומינסקי: מה שהיה בשתי התכניות מספיק מהבחינה שלי.

אוסאמה סעדי: אבל לא ראית, איך אתה קובע?

אוסאמה סעדי: על סמך מה אתה קובע?

ניסן סלומינסקי: רבותיי, ראינו כאן שני דברים שהם מבחינתי קשים מאוד.

ניסן סלומינסקי: דבר ראשון, תחת כותרת של שמירה על זכויות האזרח והאדם מוסרים אנשים שרוצים למכור קרקע - אולי זה נוגד את תפישת העולם של אותו אדם, אבל לא חשוב - להריגה.

אוסאמה סעדי: על איזו הריגה?

אוסאמה סעדי: מאפה למדת את זה?

ניסן סלומינסקי: הוא אמר את זה בעצמו.

ניסן סלומינסקי: הורגים ומענים אותם לפני כן.

אוסאמה סעדי: ברשות הפלסטינית הרגו אנשים?

ניסן סלומינסקי: דבר שני, ראינו כסף מזומן שעובר מיד ליד.

ניסן סלומינסקי: אני לא אתפלא אם החשבונית שהוגשה הייתה חשבונית של אינסטלטור.

ניסן סלומינסקי: זה כסף שעובר כל שבוע.

ניסן סלומינסקי: זה הכסף שמממן את אותם אלה שבאים כדי לזרוק אבנים.

אוסאמה סעדי: שאלת על חצי מיליון שקל?

אוסאמה סעדי: על 1400 דולר אתה מוציא את דיבתם של - -

ניסן סלומינסקי: אם מישהו יוצא ומפגין בגלל אידיאולוגיה, אתה יכול לחלוק עליו או לא לחלוק עליו.

ניסן סלומינסקי: אם זורקים על חיילי צה"ל אבנים ומגדפים אותם, אני נגד זה, בלי קשר לאידיאולוגיה או לא.

ניסן סלומינסקי: כשהם לא יוצאים מאידיאולוגיה ומקבלים כסף מגופים מסוימים - אנחנו יודעים גם מאיפה הגופים האלה מקבלים חלק גדול מהכסף שלהם - כדי לעשות דברים שקוראים לזה אידיאולוגיה, אני מקווה שגופי השמאל יגנו את זה בתוקף.

ניסן סלומינסקי: אז לפחות נדע שיש לנו איזה בסיס משותף, גם אם יש לנו חילוקי דעות, שאותו לא עוברים.

ניסן סלומינסקי: אם לא, יהיה חבל.

נחמן שי: לא הבנתי את העניין של האינסטלטור.

ניסן סלומינסקי: שי, אמרתי שאני לא אהיה מופתע אם החשבונית שהוא נותן היא חשבונית של אינסטלטור כי יש לו חברה.

נאוה בוקר: אני חושבת שהאמת נחשפה כאן.

נאוה בוקר: זה פשוט כואב לכם.

<קריאה: איפה כואב?

נאוה בוקר: בסרטונים וב"עובדה".

נאוה בוקר: אני חושבת שאתם צריכים להתבייש שאתם נותנים גיבוי לארגונים האלה במקום לגנות אותם.

נאוה בוקר: אף אחד מכם לא גינה בפה מלא את מה שקרה.

זהבה גלאון: על סמך מה את אומרת את זה?

נאוה בוקר: את אמרת שעזרא נאווי הוא אימפריה.

זהבה גלאון: נכון.

נאוה בוקר: גם את צריכה גילוי נאות.

נאוה בוקר: אני רוצה להגיד לכם שבתחילת שבוע שעבר שלחתי מכתבים לחברי הפרלמנט של גרמניה ולאיחוד האירופי, יידעתי אותם על המקרה הזה שנחשף, כדי שיבינו לאן הולך הכסף שלהם.

נאוה בוקר: בשנה שעברה הם תרמו חצי מיליון דולר ל"בצלם".

נאוה בוקר: קראתי להם לבדוק את הנושא, לעצור את המימון לארגון הזה, כי לא ייתכן שארגון שמתיימר לדאוג לזכויות אדם מקבל כסף מהאיחוד האירופי לפרויקטים שנלחמים בעינויים, ומצד שני, פעיל בכיר מאוד שלו מסייע בהסגרת פלסטינים לעינויים ולרצח.

נאוה בוקר: אני חושבת שצריך לנפץ את האשליה הזאת שמדובר בארגון זכויות אדם, כי אם הדאגה לזכויות אדם הייתה בראש מעייניהם, הם לא היו פועלים בצורה כל כך קשה, הם לא היו משחירים את הפנים של מדינת ישראל בצורה כזאת.

נאוה בוקר: אני מאוד נדה

נאוה בוקר: מתי מהתגובה שלהם על כך שפלסטיני שמסגיר לרשויות, כאשר ההסגרה הזאת מובילה לרצח, זה כמו שמסגירים למשטרה.

נאוה בוקר: גם את אנה פרנק הסגירו למשטרה במלחמת העולם השנייה.

נאוה בוקר: אנחנו יודעים בדיוק מה הייתה התוצאה.

נאוה בוקר: אני חושבת שאתם צריכים לעשות חשבון נפש עם עצמכם.

נחמן שי: הקשר בין הדברים האלה לאנה פרנק הוא כמו הקשר בין מסי לבית"ר ירושלים.

יוסף ג'בארין: עם כל הכבוד ליושב ראש, אני קצת מתפלא עליך איך אתה מתחיל לפנות לחברי הכנסת ולבקש עמדה מסוימת, כשאתה אומר שאתה בעצמך לא ראית את התחקיר, לא הוצגו בפניך כל הנתונים.

ניסן סלומינסקי: אמרתי שלא ראיתי טלוויזיה.

ניסן סלומינסקי: זה לא אומר שלא ראיתי את התחקיר.

יוסף ג'בארין: זה לא כל כך רציני שבא בן אדם, מציג ככה לשניות מתוך סרטים.

יוסף ג'בארין: אתה אומר שהסרט השלישי עוד לא שודר, כך שאנחנו לא יודעים במה מדובר.

יוסף ג'בארין: זה לא רציני, במיוחד לוועדת חוקה זה לא רציני, כבוד היושב-ראש.

יוסף ג'בארין: אני חושב שאנשים באים אלינו בחוסר ניקיון כפיים.

יוסף ג'בארין: אנשים מדברים על זכויות אדם, ובאותה נימה מדברים על תמיכה בכיבוש.

יוסף ג'בארין: אדון סמוטריץ' מדבר על כך שאין עם פלסטיני, שהפיגוע בדומא הוא לא טרור.

יוסף ג'בארין: מי שמחזיק בעמדות האלו, שלא יטיף מוסר על זכויות אדם.

ענת ברקו: אתה מדבר על לאום יהודי?

יוסף ג'בארין: אני רוצה להתייחס לשני דברים שעולים בדיון הזה וצריך לחדד אותם.

יוסף ג'בארין: המילים "מימון של ממשלות זרות" הוצגו כאילו הן קללה.

יוסף ג'בארין: מה, אתם לא חיים בעולם?

יוסף ג'בארין: מימון של מדינות זרות זה דבר שמקובל בכל מדינות העולם.

יוסף ג'בארין: המימון של האיחוד האירופי הוא לפעילות שמקדמת דמוקרטיה ומקדמת זכויות אדם.

יוסף ג'בארין: אתם מדברים על מדינות ידידותיות לישראל, אתם מדברים על האיחוד האירופי שהוא השותף הכלכלי הכי בכיר של ישראל.

יוסף ג'בארין: אני לא מבין מה הביקורת הזאת, מה מטרתה.

יוסף ג'בארין: פתאום מימון של מדינות זרות.

יוסף ג'בארין: אתם יודעים מה?

יוסף ג'בארין: לפחות אנחנו יודעים מי המממן, מה המטרה של המממן, כמה בדיוק הוא מממן.

יוסף ג'בארין: על כל הארגונים האלה של הימין אנחנו לא יודעים.

יוסף ג'בארין: הם מצהירים על כך שהמימון הוא סודי, חסוי, שלא יודעים פרטים.

יוסף ג'בארין: מי שמדבר על שקיפות ועל מטרת המימון, שיחשוף קודם מי מממן אותו, כמה הוא מממן אותו, לפני שהוא פונה אלינו בעניין הזה.

יוסף ג'בארין: מדברים על כך שהארגונים האלה מוציאים את דיבתה של ישראל, מדברים על כך שהארגונים האלה צריכים להתבייש במה שהם עושים.

יוסף ג'בארין: מה שמוציא את דיבתה של ישראל זה הכיבוש שנמשך 5 עשורים.

יוסף ג'בארין: מה שמבייש את ישראל זה אותו היחס של דיכוי מתמשך ושלילת החירות של מיליוני פלסטינים.

עודד פורר: עד 67 הכל היה בסדר?

עודד פורר: רק מ-67 היו בעיות?

יוסף ג'בארין: תדברו כמה שתרצו על ארץ ישראל, אבל המציאות בעוד שנתיים, שלוש תהיה שיהיו פה 6,7 מיליון יהודים ו-6,7 מיליון פלסטינים.

יוסף ג'בארין: מה אתם רוצים לעשות?

יוסף ג'בארין: היהודים ישלטו בפלסטינים.

יוסף ג'בארין: מיליוני יהודים ישלטו במיליוני פלסטינים.

יוסף ג'בארין: זה משטר אפרטהייד.

יוסף ג'בארין: אם זה מה שאתם רוצים, תגידו, אנחנו יכולים להשלים עם משטר אפרטהייד.

נאוה בוקר: זה לא נושא הדיון עכשיו.

יוסף ג'בארין: הדיון הוא על ארגוני זכויות אדם שלא רוצים שמדינת ישראל תהיה אפרטהייד.

יוסף ג'בארין: זה בדיוק הדיון.

יוסף ג'בארין: רוצים להציל את מדינת ישראל מעצמה.

יוסף ג'בארין: אתם שאלתם מה זה זכויות אדם, איך זה קשור.

יוסף ג'בארין: חבר'ה, למה אתם מתעלמים מהעובדה שכל מדינות העולם, לרבות ארצות הברית, הידידה הגדולה של ישראל, אומרות לכם במפורש – "לכם" זה בעיקר לכל מי שתומך בממשלה הנוכחית - שהכיבוש הישראלי, גם במזרח ירושלים, הוא בלתי חוקי לפי המשפט הבינלאומי?

עודד פורר: זה פשוט לא נכון.

זהבה גלאון: הוא ד"ר למשפטים.

עודד פורר: זה שהוא ד"ר למשפטים לא אומר שהוא יודע להגיד שלפי המשפט הבינלאומי האדמות האלו הן שטח כבוש או שטח שנוי במחלוקת.

עודד פורר: אם הוא יהיה נאמן למה שאומר המשפט הבינלאומי, הוא ידע שזה לא שטח כבוש.

עודד פורר: שטח כבוש צריך להיכבש ממדינה כלשהי.

עודד פורר: איזו מדינה פלסטינית - -?

יוסף ג'בארין: אני לא מבין למה כשאני שואל מה אתם רוצים אתם לא עונים לי.

יוסף ג'בארין: אתם רוצים להמשיך לשלוט במיליוני פלסטינים?

יוסף ג'בארין: אמרתי שזאת מדינת אפרטהייד.

יוסף ג'בארין: אני אומר מעבר לכך.

יוסף ג'בארין: אני אומר שהכיבוש יותר קשה מאפרטהייד.

יוסף ג'בארין: מה אתם מציעים?

יוסף ג'בארין: כלום.

יוסף ג'בארין: העמדה שהיא מקובלת אפילו על הידידה הטובה ביותר של ישראל היא שהשטח הזה הוא שטח כבוש.

יוסף ג'בארין: העברת אוכלוסייה מתוך מדינת ישראל אל השטח הזה מנוגדת למשפט הבינלאומי.

יוסף ג'בארין: זה פשוט מה שעומד בבסיס כל מדיניות החוץ של הרוב המוחץ של מדינות העולם, לכן צריך לברך על הפעילות של ארגונים שמקדמים את סיום הכיבוש.

יוסף ג'בארין: אם יש מקום לביקורת כאן ושם, זה דבר שאפשר לשמוע אותו.

יוסף ג'בארין: מטרת הדיון הזה היא להסיט את הדיון מהנקודה העיקרית, מהכיבוש שמתמשך 5 עשורים.

יוסף ג'בארין: זה הנושא, על זה צריך לדבר, זה העיקר, לא להסיט אותנו לדברים פה ושם, גם אם יש מקום להטיח ביקורת עליהם.

ניסן סלומינסקי: למרות שלא שמענו גינוי, תודה רבה.

זהבה גלאון: אדוני היושב-ראש, יצאתי להתראיין ברדיו במהלך הקרנת הקטעים, לכן לא ראיתי את הקטעים, אבל קיבלתי דיווח.

זהבה גלאון: אני מבינה שחלק הם דברים ששודרו.

זהבה גלאון: אני רוצה להעיר כמה הערות, ואני רוצה לשאול כמה שאלות.

זהבה גלאון: אני ראיתי את הקטע ששודר ב"עובדה".

זהבה גלאון: אמרתי בצורה שאינה משתמעת לשני פנים - לא כי אני עובדת אצלכם במחלקת הגינויים.

זהבה גלאון: ממש לא - שהתחקיר הזה הוא לא תחקיר על השמאל, זה תחקיר על אדם שקוראים לו עזרא נאווי.

זהבה גלאון: הוא לא משקף את השמאל, הוא לא משקף ארגוני זכויות אדם.

זהבה גלאון: הדברים שעלו בתחקיר הזה מחליאים, מקוממים.

זהבה גלאון: הם בבדיקה.

זהבה גלאון: שמעתי את חברת הכנסת עליזה לביא אומרת שהם מסרו אנשים לפלסטינים שהוציאו אותם להורג.

זהבה גלאון: האם הוציאו להורג, אדוני?

זהבה גלאון: אני אומרת שזה מחליא ומקומם, אבל העובדה שמתנהל מסע הסתה כנגד אותם ארגוני זכויות אדם בחסות תחקיר של ארגון, שאני מודה שאני לא יודעת מי עומד מאחוריו - - לפני שיצאתי שמעתי את אבירם זאבי מדבר ומציג כאן.

זהבה גלאון: אני לא יודעת מי אתה.

זהבה גלאון: תספר לנו אם עבדת במשרד לביטחון פנים, מתי הפסקת לעבוד שם, מתי הקמת את הארגון, מתי שתלת שתולים בארגוני זכויות אדם, את מי אתה מייצג, מי מממן אותך.

זהבה גלאון: אני מבקשת לדעת, אדוני.

זהבה גלאון: אנחנו נמצאים בוועדת החוקה של הכנסת.

זהבה גלאון: אתה מביא לכאן אנשים שאנחנו לא יודעים מי עומד מאחוריהם, אנחנו לא יודעים מי מממן אותם.

זהבה גלאון: אנחנו יודעים שהם מרשים לעצמם להשתלח בארגוני זכויות אדם, אבל אנחנו לא יודעים עליהם כלום.

זהבה גלאון: מי המפעילים שלכם?

זהבה גלאון: אני מבקשת לדעת תשובות מהמשרד לביטחון פנים.

זהבה גלאון: האם יש מי שמעורב בהפעלה של האנשים שיושבים כאן בחדר, בהפעלת אותם אנשים שצילמו את עזרא נאווי מתרברב בצורה מחליאה שלא מקובלת עלינו?

זהבה גלאון: האם ועד יהודה ושומרון מממן אתכם, מה מידת המימון, מה כספי המימון, כמה כסף עבר אליכם, מי עומד מאחוריכם?

זהבה גלאון: כש"בצלם" מפרסם דוח אז יש רשימה.

זהבה גלאון: אני גאה לומר שאני הייתי המייסדת הראשונה והמנכ"לית של "בצלם".

זהבה גלאון: אני עומדת מאחורי ארגון "בצלם", התרומות שלהם שקופות עד הדולר האחרון, בניגוד לארגונים כמו "עד כאן" ו"אם תרצו", שאנחנו לא יודעים מי מממן אותם.

זהבה גלאון: אני מנסה לחשוב מה בדיוק ניסו להשיג באמצעות אותם סרטים שהראית, שאני מודה שלא ראיתי את כולם, חוץ מלנסות ולקעקע פעולה לגיטימית של ארגונים שמבקרים ביקורת לגיטימית של השלטון.

זהבה גלאון: בדמוקרטיה מתוקנת אפשר לבקר את השלטון גם אם זה לא נראה לכם, אבל אתם איבדתם כל רסן, כל בלמים - אני מדברת על הממשלה, על הכנסת הזאת, על חברי הכנסת שיושבים כאן ומייצגים ארגונים קיקיונים שכל מה שיש להם לחפש זה איך לנסות לקעקע ארגוני זכויות אדם.

זהבה גלאון: כן, הם מותחים ביקורת על מדיניות הממשלה.

זהבה גלאון: מה שעושה נזק ומה שעושה דה- לגיטימציה למדינת ישראל, אדוני, זה לא הארגונים, זה 50 שנות כיבוש בשטחים, שליטה על מיליוני בני אדם.

זהבה גלאון: זה מה שעושה נזק למדינת ישראל.

זהבה גלאון: זה מה שעושה דה-לגיטימציה.

זהבה גלאון: כן, הארגונים אוהבים את מדינת ישראל, אבל הם מתנגדים לכיבוש.

זהבה גלאון: הם פטריוטים לא פחות מכם.

זהבה גלאון: הם משרתם בצבא לא פחות מכם.

זהבה גלאון: אדוני, אני מבקשת לדעת דבר אחד ברור, אני מצפה לתשובה ממך.

זהבה גלאון: כשאתה מזמן דיון כזה ומביא נציגים של ארגונים קיקיונים שאנחנו לא יודעים מי מממן אותם, מי עומד מאחוריהם ולמי הם מוסרים דין וחשבון, אתה צריך לדעת את זה.

זהבה גלאון: אדוני היושב-ראש, יש כאן בחודשים האחרונים מסע מתוזמר, מתוכנן ומאורגן.

זהבה גלאון: אתה יודע למה זה קורה?

זהבה גלאון: כי כשהחבל מתהדקת על צוואריכם כשקורה רצח בדומא וחבר הכנסת סמוטריץ' אומר שזה לא טרור אלא אלימות - - לא שמעתי אותך, נאוה בוקר, מגנה אותו, לא שמעתי את ענת ברקו מגנה אותו.

זהבה גלאון: אני רוצה לסיים ולהגיד בצורה ברורה שאינה משתמעת לשני פנים, שמי שמעז לייחס למחנה שלנו הסתה לרצח, שוכח שרוצחים אידיאולוגיים צמחו בערוגה מאוד מאוד מסוימת, יצאו מערוגה מאוד מאוד מסוימת.

זהבה גלאון: אני מציעה לכם לזכור את זה לפני שאתם מעיזים לגלגל את זה לפתחנו.

עודד פורר: רצח הוא רצח, לא משנה מאיזה צד.

ניסן סלומינסקי: את התכוונת למרגלים שיצאו מהמחנה?

זהבה גלאון: אדוני, רוצחים אידיאולוגיים צמחו בערוגה שבחצר האחורית של המחנה שלכם.

זהבה גלאון: אני מבקשת לדעת מהנציג של המשרד לביטחון פנים, האם הדברים של עזרא נאווי, ההתרברבות הבלתי מתקבלת על הדעת שלו גרמה לרצח?

זהבה גלאון: האם נרצחו פלסטינים בעקבות זה?

ניסן סלומינסקי: תמר, בבקשה.

תמר זנדברג: תודה רבה, אדוני היושב-ראש.

תמר זנדברג: קודם כל, אני רוצה לחזור לנקודה מאוד מאוד מהותית שהועלתה כאן.

תמר זנדברג: אנחנו, הציבור הישראלי, בניגוד ל"בצלם" שנמצא 30 שנה עוד מעט - -

זהבה גלאון: מ-88.

תמר זנדברג: בניגוד ל"שוברים שתיקה", בניגוד ל"שלום עכשיו", בניגוד לכל אתם ארגונים מבוססים ובעלי הרבה זכויות בציבוריות הישראלית, בשבוע שעבר צץ ארגון חדש שאף פעם לא שמענו עליו.

תמר זנדברג: הם לא פעילים פוליטיים, הם לא פעילים חברתיים, הם לא אנחנו בכנסת.

תמר זנדברג: אני באמת חושבת, אדוני היושב-ראש, שאנחנו בעידן של שקיפות, אנחנו לא בעידן שאפשר לבוא לכנסת ולהפריח סתם דברים שלא עברו שום מסננת, שלא שודרו ולא הוקרנו בשום מקום.

תמר זנדברג: נדמה לי שהבקשה לקבל באופן כתוב ומפורט את מקורות המימון של הארגון "עד כאן" היא בקשה בעידן השקיפות, לא רק שמובנת מאליה, היא הייתה צריכה להיות דרישת סף לכל מי שמעוניין להופיע כאן, בכנסת, לפנינו.

תמר זנדברג: הרי לא ייתכן שאנחנו נשמע גורמים עלומים שאיננו יודעים מי עומד מאחוריהם, איננו יודעים מי מממן אותם, איננו יודעים מאיפה צצו, מה מטרתם, שתולים של מי הם, מופעלים של מי הם, סוכנים של מי הם.

תמר זנדברג: הם מקבלים כאן, בכנסת, במה להקרין דברים שחלקם שודרו, חלקם לא שודרו.

תמר זנדברג: אנחנו יודעים שבעקבות פרשיית "שוברים שתיקה" דיברו הרבה על מימון.

תמר זנדברג: הרבה חברי כנסת מהימין גלגלו עיניים לשמיים ואמרו: אין לנו בעיה עם ארגון "שוברים שתיקה", יש לנו בעיה עם המימון.

תמר זנדברג: אחר כך הם אמרו: אין לנו בעיה עם "שוברים שתיקה", יש לנו בעיה עם הפעילות בחו"ל.

תמר זנדברג: בסוף הסתבר שיש בעיה עם "שוברים שתיקה", ואצו רצו 5,6, חברי כנסת להוציא את "שוברים שתיקה" מחוץ לחוק.

תמר זנדברג: אני מבקשת שיוחל סטנדרט אחד לכולם.

תמר זנדברג: אני רוצה לדווח פה שביחד עם חברי נחמן שי ועוד כמה חברי כנסת הגשנו הצעת חוק שקובעת דבר פשוט - ארגון שמקבל מימון ממשלתי או ציבורי, הדבר ידווח בדוח שלו.

תמר זנדברג: זה נאה דורש נאה מקיים.

תמר זנדברג: זאת דרישה בסיסית.

תמר זנדברג: אני מקווה שהחוק יגיע כאן לוועדה, יקודם כאן, על מנת שאנחנו נדע שכסף ממשלתי לא הולך לפעולות ריגול בסגנון משטרות חשאיות ממזרח אירופה, לא הולך למימון סרטונים אנטישמיים, לא הולך להגנה על טרוריסטים.

תמר זנדברג: זאת דרישה בסיסית שאזרחי ואזרחיות ישראל רוצים לדעת.

תמר זנדברג: זה דבר ראשון.

תמר זנדברג: דבר שני, חבריי חברי הכנסת מהימין ואנשי הימין, אני רוצה להגיד משהו בכנות, בלי ציניות.

תמר זנדברג: הדאגה שלכם לזכויות אדם, הגילוי הפתאומי שלכם שקיים דבר כזה זכויות אדם היא מרגשת.

נאוה בוקר: למה, יש לך מונופול על זה?

תמר זנדברג: היא מרגשת.

תמר זנדברג: קמתם יום אחד בבוקר, גיליתם שהשב"כ משתמש בשיטות עינויים "לא קונבנציונאליות" שהופעלו במחנה שלכם, והצטרפתם אלינו.

תמר זנדברג: באמת מרגש.

תמר זנדברג: אחר כך גיליתם את המעצרים המינהליים - גם כן מרגש.

תמר זנדברג: הרבה שנים אנחנו מדברים על זה.

תמר זנדברג: כשזה הופנה נגד יהודים, גיליתם את זה.

תמר זנדברג: זה באמת מרגש.

תמר זנדברג: אחר כך גיליתם שהסגרה ואולי חלק משיטות הפעולה הבזויות, הבלתי מתקבלות על הדעת שהשמאל מגנה אותן שנים ועשרות שנים מכל הצדדים ומכל המחנות - קיימות.

תמר זנדברג: זה באמת נורא נורא מרגש.

תמר זנדברג: אני באמת שמחה.

תמר זנדברג: אמרת בדבריך, אדוני היושב-ראש, זכויות אדם וזכויות אזרח.

תמר זנדברג: אני רוצה לשאול, אזרחים של איזו מדינה הופרו זכויות האזרח שלהם בדרום הר חברון.

ניסן סלומינסקי: אני מניח שאת תגלי את ה-7500 משפחות שהופרו זכויותיהן.

ניסן סלומינסקי: אולי תגלי את זה יום אחד, ואז את תצטרפי ותתמכי.

תמר זנדברג: זאת ממש נקודה מצוינת שאתה מעלה, היא רשומה לי פה, אני עוד מעט אתייחס אליה.

תמר זנדברג: יכול להיות שאנחנו נגלה ביחד, שזאת הנקודה העיקרית שהיא המסקנה העיקרית מתחקיר "עובדה" ומכל הפרשה הזאת, את הפרות זכויות האדם השיטתיות, העקביות שמגובות על ידי ממשלת ישראל ומתרחשות בדרום הר חברון כבר עשרות שנים - את הנישול של אנשים מבתיהם, את המתנחלים בחסות המדינה או המדינה בשירות המתנחלים שהולכת ומנשלת אנשים מביתם בדרום הר חברון, בניגוד לאותם 7500 איש, אדוני היושב-ראש, שלוו על ידי מדינה שלמה בדמעות, בפיצוי כספי ועד היום הכנסת דנה בנושא הזה, לאנשים האלה אין אבא ואין אימא, אין דין ואין דיין, אין בית משפט שידרוש את הרכישה הנכלולית של הקרקעות שלהם, את הגירוש שלהם מהבתים שלהם.

תמר זנדברג: מדינת ישראל לא עומדת מאחורי הפעולות האלו, היא מפריטה אותן לעמותות מתנחלים שממומנות במיליארדים על ידי תושבי חוץ, שהולכות ועושות את השיטות המלוכלכות שמדינת ישראל, מדינת חוק וסדר לא יכולה להרשות לעצמה.

תמר זנדברג: זאת המציאות בדרום הר חברון, זאת האמת של מה שקורה שם.

תמר זנדברג: אולי ועדת החוקה, חוק ומשפט של הכנסת תקדיש דיון לזה.

ניסן סלומינסקי: ענת ברקו, בבקשה.

ענת ברקו: אני רוצה לשאול אותך, חברת הכנסת גלאון, מה פירוש הארגונים שאנחנו נוהגים לכנות אותם כ-NGO.

<קריאה: None governmental.

ענת ברקו: אז למה שזה יהיה governmental אם זה none governmental?

ענת ברקו: על כל פעילות בארצות הברית בלתי שקופה של מדינות זרות, כולל כל מיני תרומות שמפעילים ארגונים שהם כביכול ארגוני זכויות אדם, יש הרשעה של 5 שנים.

ענת ברקו: אני מוכנה לשלוח את הסעיפים.

ענת ברקו: זה משהו קרימינאלי.

ענת ברקו: אצלנו, כשמדברים על שקיפות, זה רק לסמן מוצרים כי זה משהו טכני, אין שקיפות בלומר מי הארגונים ומי עומד מאחוריהם.

תמר זנדברג: את יודעת מי עומד מאחוריהם?

ניסן סלומינסקי: הביאו כאן קטע מהתכנית "עובדה" וקטע מהערוץ השני.

ניסן סלומינסקי: אל תעבירו את זה לכל מיני דברים אחרים, זה לא רלוונטי.

ניסן סלומינסקי: במקום להביא את אילנה דיין, היה לי יותר קל להביא אותו.

ניסן סלומינסקי: מה זה רלוונטי?

זהבה גלאון: מי מממן אותו?

ניסן סלומינסקי: אנחנו הבאנו תחקיר.

זהבה גלאון: הם עשו את התחקיר.

זהבה גלאון: מי מממן אותם?

ניסן סלומינסקי: זה רלוונטי מי התחקירנים של "עובדה"?

ניסן סלומינסקי: התכנית "עובדה" שידרה את זה.

עודד פורר: בואו נקבע דיון מי מממן את "עד כאן".

עודד פורר: הדיון הוא לא על מי מממן את "עד כאן", הדיון הוא על המעשים של "בצלם".

זהבה גלאון: מי זה אבירם זאבי?

ניסן סלומינסקי: זה היה ב"עובדה", זה היה ברשת ב'.

ענת ברקו: נכון, כולנו בעד זכויות אדם, אבל לכל בני האדם – יהודים, ערבים, צ'רקסים, נוצרים, שגם הם נעדרי זכויות במדינה הזאת ומדוכאים.

ענת ברקו: צריך להגיד את האמת.

ענת ברקו: כנראה שכשה

ענת ברקו: פנים הלא פוטוגניות של תעאיוש נחשפו זה לא מסתדר לשמאל.

ענת ברקו: תמיד אפשר היה להתכסות מאחורי הפסאדה החייכנית, הנחמדה, הבאמת אוהבת אדם, ההומניסטית הזאת.

ענת ברקו: אנחנו רואים פתאום שהיא לא כל כך הומניסטית, שהיא די קניבלית.

ענת ברקו: זה מה שעולה.

ענת ברקו: כל השיח הזה מבזה את האנשים שהגיעו לכאן, כי אחד הדברים שצריך לציין זה שכשמדברים על זכויות אדם לא יכולים לדבר באופן חופשי.

ענת ברקו: יש צד אחד שאחראי על זכויות אדם, על ליברליזם, על אוניברסליזם של הומניזם, כל הדברים הכל כך יפים האלה, ויש את הצד הימני שהוא כאילו לא קשור, הוא נראה לכם לא קשור.

ענת ברקו: אז זהו, הוא קשור מאוד.

ענת ברקו: כשמדברים על זכויות אדם זה גם עניין שלנו.

ענת ברקו: זה לא רק עזרא נאווי והפנים הלא פוטוגניות שלו בהיבט של השמאל, אלא זה גם ארגון "שוברים שתיקה", זה גם ארגונים שמופעלים על ידי מדינות זרות ובוחשים כאן ומשפיעים על המדיניות.

ענת ברקו: זה כל הדברים האלה ביחד.

ענת ברקו: אם כבר שקיפות, אנחנו בעד שקיפות.

ענת ברקו: שקיפות, אין שום בעיה.

ענת ברקו: במדינות זרות מרשיעים ונותנים 5 שנים על רישומים פליליים.

ענת ברקו: יש מעקב אחרי כל ארגון עם מי הוא דיבר ממדינה זרה, לא פחות מזה.

זהבה גלאון: את לא רוצה לדעת מי מממן את "עד כאן"?

ענת ברקו: אלה הדברים שמטרידים אותי.

ענת ברקו: אנחנו לא ננהג בפחות מזה.

ענת ברקו: אם אנשים באים לכאן כדי לדבר, צריך לאפשר להם לדבר.

ענת ברקו: אם אילנה דיין מחליטה לשדר את השידור הזה, אז הולכים ותוקפים את אילנה דיין?

ענת ברקו: היא הכתובת לכך?

ענת ברקו: לא מתעמתים עם התכנים שעולים שם בכלל, או עם המקבילים של הארגון הזה?

ענת ברקו: אני בטוחה שיש עוד דברים בגו.

<אריק אשרמן: אני מכבד את מעמד הכנסת.

<אריק אשרמן: אני לא יודע אם זה יותר מסוכן לעמוד כאן או מול אולפנים של - - כמו שקרה באוקטובר.

<אריק אשרמן: רוב עמיתיי בחרו לא להיות כאן, כי לא האמינו שיכול להיות כאן דיון הוגן.

<אריק אשרמן: כפי שאני מכבד את האנשים כאן בנוכחותי, בדיבורי, אני מבקש גם שתכבדו אותי.

<אריק אשרמן: אני אתחיל פשוט בקצרה לומר שאני הייתי בכיתה ט' כשפרצה מלחמת יום הכיפורים.

<אריק אשרמן: עד שסיימתי תיכון אנשים הזכירו לי שבסוף כל אימון דרשתי לפתוח את הרדיו, לשמוע מה קורה.

<אריק אשרמן: הם לא הבינו איך זה יכול להיות שילד, נער בעיר פנסילבניה דואג למה שקורה במדינת ישראל.

<אריק אשרמן: בתור מנהל של אחת מהאוניברסיטאות הכי אנטי ישראליות בארצות הברית עשיתי יותר עבור מדינת ישראל מאשר מישהו היה יכול לעשות.

<אריק אשרמן: אני מספר על הדברים האלה כדי להבהיר שאף אחד כאן לא צריך להתנצח על מי יותר ציוני או מי יותר דואג למדינה.

<אריק אשרמן: אני ועמיתיי בארגוני זכויות אדם דואגים מאוד למדינה הזו, גם אם יש חילוקי דעות.

<אריק אשרמן: אחד הדברים שכולנו צריכים להבין זה שבמצב שכולנו או הרבה מאיתנו חושבים שהשני מסכן את חיי כולנו, תרתי משמע, אנחנו עדיין חייבים לדעת איך לחיות ביחד במדינה אחת.

<אריק אשרמן: הורים פלסטינים, שזה קורה לי הרבה, אומרים לי: אנחנו נראה לילד שלנו, שרוצה להיות מחבל שיהיה גדול, שיש גם צדדים אחרים.

<אריק אשרמן: אנחנו מקבלים מכתבים גם מחו"ל.

<אריק אשרמן: אנשים אומרים שאנחנו שונאים את ישראל.

<אריק אשרמן: "שומרי משפט" היא עמותה שיש לי הכבוד להיות הנשיא שלה.

<אריק אשרמן: היא קיבלה את פרס יושב-ראש הכנסת על תרומה לחברה הישראלית.

<אריק אשרמן: אנחנו נתמכים על ידי אלפי רבנים מכל רחבי העולם.

עודד פורר: מי המממנים?

זהבה גלאון: הם מפורסמים.

זהבה גלאון: תיכנס לאתר שלהם, תראה מי מממן אותם.

<אריק אשרמן: אין אף אחד שאני מכיר שלא מגנה את האמירות של עזרא נאווי שיש במסך.

נאוה בוקר: אז למה אתה הגנת עליו?

<אריק אשרמן: אבל במדינה שלנו אדם חף מפשע עד שמוכיחים את אשמתו.

<אריק אשרמן: הוויכוח הוא אם הדברים שעזרא אמר נעשו.

<אריק אשרמן: מתנהל עכשיו הליך משפטי נגדו.

<אריק אשרמן: כמה שאני אישית לא מאמין שהוא עשה דבר שיגרום נזק לאדם או באמת לגרום למותו, אם יתגלה שאני טועה, אני אישית אחתום על מכתב פיטורים.

<אריק אשרמן: זה פסול בדיוק כמו שאתם מגנים את איך שטיפלו בעצורי דומא.

<אריק אשרמן: חייבים להתנגד למעצר מינהלי, חייבים להתנגד למניעת פגישה עם עורך דין.

<אריק אשרמן: אם יהיה חוק במדינה שבודק כל מימון, בין אם הוא ממשלתי ובין אם הוא פרטי, אנחנו נתמוך בו.

<אריק אשרמן: כמישהו שמכיר את עזרא אני יכול לומר שאין אדם כמו עזרא שבשתיים בלילה רץ כאשר פלסטיני נתקף.

<קריאה: גם פלסטיני שהוא סוחר קרקעות?

ניסן סלומינסקי: אז בטוח הוא ירוץ.

<גלעד אך: אני מייצג גוף שרובו ככולו קצינים ולוחמים בצה"ל ובמערכת הביטחון.

<גלעד אך: כל יום שישי וכל יום שבת אנחנו חוטפים אבנים ועלבונות מרשת שלמה של ארגונים שמתנהלת מולנו – ארגונים שמתהדרים בשם של זכויות אדם.

<גלעד אך: למדינת ישראל קשה מאוד לעמוד מול הדבר הזה.

<גלעד אך: כיוון שיש להם את השם של זכויות אדם זה מייצר איזה שהיא חסינות.

<גלעד אך: יש אנשים למטה שדואגים ללכלך את הידיים, ויש אנשים שמממנים אותם מאחורי הקלעים.

<גלעד אך: רוב הפעילות שלנו היא פעילות וולונטרית, התנדבותית.

<גלעד אך: אני לא יודע אם שמעתם על זה, אבל המחזור הכספי שלנו הוא 200 אלף שקל בשנה.

<גלעד אך: זה אומר 1000 שקל לבן אדם.

<גלעד אך: זה לא כמו ארגונים שמקבלים 30 אלף שקל בחודש, או 200 אלף שקל לחודש, שאלו משכורות שאנחנו בכלל לא יכולים לחלום עליהן.

<גלעד אך: ארגון "בצלם" מקבל 10 מיליון שקל בשנה, "שוברים שתיקה" מקבל 6 מיליון.

זהבה גלאון: מי המייסדים שלכם?

זהבה גלאון: מי מממן אתכם?

<גלעד אך: מי שמממן אותנו זה חיילים ששמו את הכסף שלהם.

<גלעד אך: אני שמתי את חסכון הקבע הפרטי שלי על הדבר הזה כיוון שראיתי שיש פה עוולה.

<גלעד אך: יש גם תורמים.

<גלעד אך: עוד לא שמעתי שזו עבירה על החוק שעמותה במדינת ישראל מקבל תרומות.

זהבה גלאון: רק רציתי לדעת מי הם.

<גלעד אך: הכל חשוף, הכל עם ייעוץ משפטי.

זהבה גלאון: איפה זה חשוף?

תמר זנדברג: היה כאן היושב-ראש שאמר שהתרומות חסויות.

תמר זנדברג: עכשיו אתה אומר שהתרומות חשופות.

זהבה גלאון: מי מפעיל אותך?

<גלעד אך: מה ששמנו לב זה שבשנים האחרונות פועלת בישראל רשת של ארגונים שפועלת בדרכים לא לגיטימיות בלהפעיל פעילות אלימה כנגד חיילי צה"ל, בלהביא לחרמות על ישראל, בלהביא לפעילות אלימה כנגד פלסטינים.

<גלעד אך: אנחנו מעוניינים לקרוא מפה לחברי הוועדה או לכל מי שענייני זכויות אדם חשובים לו באמת, להוציא את ארגון "אנרכיסטים נגד הגדר", להגדיר אותם כהתארגנות בלתי חוקית, את ארגון "תעאיוש", והכי חשוב, את מי שמממן אותם, את מי שמספק להם תשלומים מעל השולחן ומתחת לשולחן - ארגונים כמו "שוברים שתיקה", "רבנים לזכויות אדם" שמפעילים את גיא בוטביה, את נאסר נוואג'ה ואת עזרא נאווי, ארגונים כמו ארגון "בצלם".

תמר זנדברג: בשם מי אתה מבקש את זה?

<שרה העצני-כהן: מה שחמור פה בכל הסיפור הזה, ואסור לתת לזה לחמוק, זו התגובה של ארגון "בצלם".

<שרה העצני-כהן: אחד הפעילים הבולטים שלו, נאסר נאווג'ה, שהוא הפנים של הארגון בדרום הר חברון, נפגש עם פרלמנטרים אירופאים, נפגש עם גורמי חוץ, נפגש עם משלחות מהאיחוד האירופי ומכל העולם.

<שרה העצני-כהן: הוא הסגיר אנשים חפים מפשע למוות בעינויים.

<שרה העצני-כהן: ארגון "בצלם" נתן לו גב.

<שרה העצני-כהן: זה לפי התגובה שלהם בפייסבוק, לפי התגובה הרשמית שלהם שרק זרקה בוץ על כל העולם ואשתו, על "עובדה", על אילנה דיין.

<שרה העצני-כהן: יכלו להגיד: "אנחנו בודקים", יכלו להגיד: "זו לא דרכנו".

<שרה העצני-כהן: בחרו לתת לו גב, להגיד שהוא פעיל זכויות אדם וכו' וכו'.

<שרה העצני-כהן: מה שחמור זה שארגון "רבנים למען זכויות אדם", היחיד, אגב, מכל הארגונים שהגיב נורמאלי בהתחלה ואמר שהוא מתנער, יום אחר כך או יומיים לאחר מכן נשיא הארגון, הרב אשרמן, הלך ללוות את עזרא נאווי בבית המשפט.

זהבה גלאון: גם החברים שלכם ליוו את עצורי דומא.

זהבה גלאון: החברים של ניסן הלכו ללוות.

<שרה העצני-כהן: אני, חיילי צה"ל והמתיישבים בדרום הר חברון לא היינו צריכים את תחקיר "עובדה" בשביל לדעת מי זה עזרא נאווי.

<שרה העצני-כהן: כן, אולי אתה מכיר פנים אחרות של עזרא נאווי, אבל הפנים שאנחנו מכירים אלו פנים של אנרכיסט, של פדופיל מורשע, של אדם בעל עבירות סמים.

<שרה העצני-כהן: זה אדם פרובוקטור שאנחנו רואים היום שהוא שילם על פרובוקציות לערבים נגד חיילי צה"ל, נגד הבנים שלנו, נגד האחים שלנו, נגד האבות שלנו.

<עזריאל צפר: באתי לחזק את ידיה של אילנה דיין.

<עזריאל צפר: לא תמיד הסכמתי, לפעמים התעצבנתי, אך מעולם לא העזתי לעשות את מה שהעזו לעשות השבוע השמאל הקיצוני הרדיקאלי ב"שוברים שתיקה", "בצלם" וכו'.

<עזריאל צפר: רק אתמול תא הליכוד באוניברסיטת תל-אביב נאבק על זכותו למחות נגד ארגון "שוברים שתיקה".

<עזריאל צפר: יש מפלגה שנקראת "המחנה הציוני".

<עזריאל צפר: למה אין גינוי?

<עזריאל צפר: 11 ימים של אי גינוי.

<עזריאל צפר: "המחנה הציוני" שמים את עצמם בצד הרדיקאלי של המפה.

<עזריאל צפר: כנראה שהשמאל שכח שהימין הקים עמותות.

<עזריאל צפר: היו בחירות 99, בחירות 2015.

<עזריאל צפר: ביום רביעי האחרון עשינו בבר אילן פאנל עם נוצרים אוונגליסטים, חלקם פרופסורים, דוקטורים, סטודנטים.

<עזריאל צפר: שאלנו שאלה פשוטה: מה אתם חושבים על מדינת ישראל - - ומה אתם רואים בחדשות.

<עזריאל צפר: הם פשוט אמרו שהמציאות שונה לאין ערוך.

<עזריאל צפר: הם יצאו מחוזקים.

<עזריאל צפר: עשינו איתם גם סלפי.

<עזריאל צפר: הם הבינו שמדינת ישראל היא מדינת העם היהודי.

<אלון שוורצר: דיברו פה הרבה על המימון.

<אלון שוורצר: אני אשמח לגעת במימון של אותם ארגונים שפועלים ביהודה ושומרון ובכל מדינת ישראל נגד חיילי צה"ל, נגד זכויות אדם.

<אלון שוורצר: אנחנו חשפנו בקמפיין השתולים שלנו שאחד המממנים העיקריים של ארגון "בצלם", ארגון "שוברים שתיקה", ארגון "יש דין" היא קרן פלסטינית שנמצאת ברמאללה - שמה הוא הקרן לזכויות אדם במשפט ברמאללה.

<אלון שוורצר: בין חבריה נמצא שעוואן ג'בארין, פעיל בארגון הטרור "החזית העממית לשחרור פלסטין".

<אלון שוורצר: אותו ארגון העביר ל"בצלם" כמעט 3 מיליון שקלים, ל"שוברים שתיקה" מיליון 170 אלף שקלים.

<אלון שוורצר: סך הכל 13 ארגונים ישראלים קיבלו כסף מאותה קרן שיושבת ברמאללה.

<אלון שוורצר: אפילו יולי נובק, מנכ"לית "שוברים שתיקה", אמרה שהכסף שלה מנוהל ברמאללה.

<אלון שוורצר: העבירו להם 14 מיליון שקלים.

<אלון שוורצר: אחד הדברים המשמעותיים שמצאנו בדוח סיכום השנה של אותה קרן פלסטינית זה שאותה קרן העבירה לארגון "בצלם" כסף על מנת להפעיל לוביסט בכנסת ישראל.

<אלון שוורצר: מה שאני מעלה פה כשאלה, אולי הוועדה תוכל לבדוק את זה, היא מי הלוביסט שהקרן שיושבת ברמאללה מפעילה בכנסת ישראל, מה הם הקשרים של שעוואן ג'בארין, יושב-ראש אותה מינהלת שפעיל בחזית העממית לשחרור פלסטין, לאותם ארגונים כמו "שוברים שתיקה" ו"בצלם" שמקבלים מהם כסף, והאם יש קשר בין הפעילויות שראו בתחקיר המצוין של "עובדה" ו"עד כאן" לפעילות בשטחי יהודה ושומרון מאותו כסף שאותם ארגונים של "שוברים שתיקה".

<אלון שוורצר: ראינו שהם העבירו כספים מזומנים לעזרא נאווי, פעיל מרכזי ב"בצלם" ששותף להלשנה ולהסגרה של אדם חף מפשע לרשות הפלסטינית.

<אלון שוורצר: האם יש קשר בין הכספים האלה לבין אותם כספים של אותה מינהלת שיושבת ברמאללה ומעבירה מיליוני שקלים בשנה.

ניסן סלומינסקי: אני מקווה מאוד, לאחר הדיון הזה, שכל חברי הכנסת יוכלו להתלכד.

ניסן סלומינסקי: אני לא מביא הודעה של הוועדה כי עברנו את הזמן, אבל אני מקווה שכל חברי הכנסת יסכימו להתלכד סביב הגינוי התקיף לכל אותן פעולות שנעשות.

ניסן סלומינסקי: כל אחד יקרא איך שהוא רוצה לכל אותן פעולות שנעשות תחת השם של זכויות אדם, שהן הפעולות הכי אנטי שיכולות להיות של זכויות אדם.

ניסן סלומינסקי: את זה כולנו נגנה, בין מכאן ובין מכאן.

ניסן סלומינסקי: לגופו של עניין, אני מניח שהמשטרה ואנשי הביטחון האחרים חוקרים את הדברים.

ניסן סלומינסקי: לכשיהיו דברים נוספים נוכל להמשיך את הדיון בעניין.

ניסן סלומינסקי: אני מקווה שכולנו נתלכד סביב גינוי של הדברים האלה ואז יהיה לנו בסיס משותף, אם כי יש בתוך הבסיס הזה חילוקי דעות.

ניסן סלומינסקי: ודאי שאף אחד מאיתנו לא ירצה שיעשו פעולות חריגות מהסוג הזה.

ניסן סלומינסקי: אני נועל את הישיבה.

ניסן סלומינסקי: נקווה לדברים קצת יותר טובים.